Medicinale Anglicum
Medicinale Anglicum seu vulgo Bald's Leechbook est congeries praeceptorum de medicamentis Anglosaxonica, nobis in volumine manu scripto BL Royal 12.D.xvii saeculo X servata. Textus (saeculo IX ut videtur compositus) iussu cuiusdam Bald ab amanuensi Cild exscriptus est. Medicinale in libros duos dividitur, quorum primus de medicina praecipue exteriori disserit, alter interiori. Continentur: ff. 1-6v Index rerum libri i (Cockayne vol. 2, pp. 2–16) ff. 6v-58v Liber i (Cockayne vol. 2, pp. 18–156) ff. 58v-65r Index rerum libri ii (Cockayne vol. 2, pp. 158–174) ff. 65r-109r Liber ii (Cockayne vol. 2, pp. 176-298) f. 109r Colophon metricus Latinus: "Bald habet hunc librum Cild quem conscribere iussit." ff. 109v-127v Additamentum ("Leechbook iii"), praecepta medicinalia 73 varia comprehendens ff. 127v-finis De urinis Secundum adnotationem in textu insertum praecepta capituli 64 libri ii a patriarcha Hierosolymitano Elia cum medicamentis pretiosis regi Alfredo missa sunt. Liber manu scriptus olim in bibliotheca Abbatiae Glastoniensis iecit, unde modo ignoto in bibliothecam regalem pervenit, hodie in Bibliotheca Britannica inclusa.